„Vor fi pensionari din toate categoriile care nu vor avea creșteri, în primul rând m-aș referi la cei cu pensia minimă, este punctaj anual, pensie de… aici sunt… 1,2 milioane pensionari, au și pensii ieșite din calcul, dar primesc, au și ani puțini de muncă, eu prevăd că 800 de mii să rămână pe loc, jumătate la nivel de țară, chiar dacă mulți din zona aceasta vor trece în partea cealaltă, da numai dacă au ani mulți de muncă, se iau în seamă pentru puncte de stabilitate.
Cine cred eu că mai bate pasul pe loc… indicele de corecție… să nu fim înțeleși greșit, aferenți…2019 și din 2020, dacă ai puncte de stabilitate…
Eu de aici văd, sunt mulți, 300-400 de mii de persoane vor avea pensia pe loc. de ce? Pentru că ei au primit acest… care cât de cât le-a asigurat ceva în plus față de momentul la care se recalculează”, a spus Anton Hadăr, la Realitatea Plus.
Românii vor primi în plic deciziile cu noile pensii
Pregătirile pentru recalcularea pensiilor sunt în etapele finale și autoritățile asigură că pensionarii nu trebuie să întreprindă nicio acțiune în acest sens. Potrivit declarațiilor lui Daniel Baciu, șeful Casei Naționale de Pensii Publice, procesul de evaluare a pensiilor este finalizat în proporție de 99,9%.
Românii așteaptă cu nerăbdare deciziile privind recalcularea pensiilor, iar acestea vor fi trimise în plicuri către pensionari în curând. Mulți dintre aceștia stau cu sufletul la gură, fiind în incertitudine cu privire la posibilele majorări ale pensiilor lor.
„Noi deja avem procesul de evaluare finalizat 99,9 la sută. 150 de mii de dosare mai avem din 1,4 milioane. Procesul de evaluare se va finaliza. Colegii fac softul, emitem taloanele.
Avem un calendar foarte clar. Nu avem întârzieri. De la 1 septembrie vor primi pensiile calculate”, a spus Daniel Baciu, la Realitatea PLUS.
Și ministrul Muncii, Simona Bucura-Oprescu, a afirmat într-un interviu anterior că este întrebată încă de unii români dacă și pensiile lor vor fi recalculate. Ea a confirmat că fiecare pensie va fi recalculată și a asigurat că beneficiarii nu vor fi puși în situații dificile din acest motiv.
Ea a explicat că există deja un proces în plină desfășurare realizat de colegii lor de la Casele Teritoriale de Pensii pentru digitalizarea dosarelor de pensii, astfel încât toate dosarele să fie reevaluate și toate informațiile pensionarilor să fie integrate în sistem.